सिंफर के वैज्ञानिकों ने बांसजोड़ा रेलवे साइडिंग की आग की जांच की
लोयाबाद | सिंफरके वैज्ञानिकों की एक टीम बुधवार को बांसजोड़ा गड़ेरिया रेलवे साइडिंग पहुंची। रेलवे लाइन को आग से बचाने के लिए किए गए उपायों को देखा। आग गैस के तापमान की जांच की तथा पानी के लेबल को देखा। वैज्ञानिकों के द्वारा हर पहलूओं से जांच करने के बाद स्थानीय कोलियरी के अधिकारियों को रेलवे लाइन को सुरक्षित रखने के लिए कई दिशा निर्देश दिए। इधर कोलियरी के अधिकारियों ने रेलवे लाइन को आग से सुरक्षित रखने के लिए किए गए प्रयासों से अवगत कराते हुए बताया कि रेलवे के अधिकारियों का जो सहयोग मिलना चाहिए था नहीं मिल रहा है। कोलियरी के पीओ एके सिंह ने बताया कि यूं तो आग गैस का तापमान नियंत्रित है, लेकिन जमीन के नीचे लगी आग का सही आकलन करना नामुमकिन सी बात है। टीम में सीएन सिंह, डॉ केके सिंह, डॉ अंगद कुशवाहा तथा नागेश्वर सहाय शामिल थे।
hin_Deva hin_Deva